แรงงานนอกระบบมีปัญหาการเข้าไม่ถึงแหล่งเงินทุนหรือกองทุน ไม่ทราบว่าสมารถใช้เงินกองทุนได้ วิถีชีวิต เมื่อป่วยก็จะไปหาหมอที่โรงพยาบาล ไม่มีการดำเนินกิจกรรมส่งเสริมป้องกันโรคโดยใช้เงินกองทุน นอกจากนี้ การดำเนินกิจกรรมก็สามารถทำได้ยาก เนื่องจาก แรงงานนอกระบบไม่มีเวลาในการรวมกลุ่มทำกิจกรรม เพราะเช้าจนถึงเย็นจะต้องทำงาน ประกอบกับเทศบาลมีเงินค้างท่อในกองทุนตำบลค่อนข้างเยอะ เช่น เทศบาลตำบลบางนอน เทศบาลเมืองระนอง เป็นต้น

สจรส.ม.อ. เข้ามามีบทบาทในการกระตุ้นให้ตื่นตัวและมีการใช้เงินกองทุนตำบลกันมากขึ้น โดยใช้กลไกท้องถิ่นเพื่อสื่อสารเชิญภาคี เครือข่าย เข้ามาร่วมกันดำเนินงานในกลุ่มเป้าหมาย เช่น มอเตอร์ไซค์รับจ้าง ชุมชนแออัด กลุ่มภาคี และผู้สูงอายุ โดยมีผู้อำนวยการกองสาธารณสุขของเทศบาลเข้าร่วมประชุมเพื่อดำเนินการส่งผลให้สามารถใช้เงินกองทุนได้ง่ายและมีการดำเนินการจ่ายเงินกองทุนออกได้ทุกเดือน เช่น เทศบาลตำบลบางนอน และเทศบาลเมืองระนอง เป็นต้น

รูปแบบการดำเนินงาน เริ่มจากการดึงตัวแทนจาก สปสช. หน่วยงาน และกลุ่มแรงงานนอกระบบที่เกี่ยวข้องมาร่วมประชุมเพื่อชี้แจงระเบียบและแนวทางในการใช้เงินกองทุน โดยเริ่มจากจุดเล็กๆ แล้วขยายออกไปยังวงกว้าง ด้วยการให้โจทย์แต่ละกลุ่มแรงงานนอกระบบไปสร้างกิจกรรมส่งเสริมสุขภาพ เช่น สารตะกั่วในแรงงานประมง สารเคมีในแรงงานเกษตร เป็นต้น ประกอบกับการศึกษาดูงานพื้นที่ต้นแบบ

ผลที่เกิดจากการดำเนินกิจกรรม พบว่า เทศบาลบางแห่งมีการตั้งกรรมการ พชอ. (เทศบาลตำบลบางนอน) ผู้อำนวยการกองสาธารณสุขสามารถวางแผนการดำเนินงานได้อย่างเป็นรูปธรรม เกิด พชต.จากการตื่นตัวของประชาชน เกิดการดำเนินงานร่วมกันระหว่างเจ้าหน้าที่เทศบาล ภาคประชาชน ผู้นำท้องถิ่น ภาคประชาสังคม สื่อมวลชน เป็นต้น มีการจ่ายงินกองทุนอย่างสม่ำเสมอ

ปัญหาและอุปสรรค ในช่วงแรกได้โจทย์การทำงานในแรงงานต่างด้าว จึงไม่สามารถใช้เงินกองทุนตำบลได้ จึงต้องใช้งบ สจรส.ม.อ. มาใช้ในการขับเคลื่อน จัดประชุมชี้แจง สร้างกลไก สร้างกระบวนการเรียนรู้ และสร้างความเข้าใจ

ประชุม

ทำกิจกรรม ขับเคลื่อน

จากจุดเล็กๆ แล้วกระจายออกไป

ภาคประชาชน

หน่วยงานต่างๆ

ภาคประชาสังคม

ภาคี

ปัจจัยสู่ความสำเร็จ

1. การใช้ความสัมพันธ์ส่วนตัวในการชักชวนเครือข่ายเข้าร่วมดำเนินงาน
2. การสวมหมวกหลายใบในฐานะองค์กรต่างๆ ทำให้สามารถบูรณาการทรัพยากรได้
3. การทำงานโดยอิสระที่ไม่ต้องยึดติดกับกรอบเงื่อนไขหรือระเบียบที่เคร่งครัด ทำให้สามารถออกแบบการทำงานได้ตามความเหมาะสม
4. ความร่วมมือของเครือข่ายและผู้บริหารองค์ต่างๆ

 การดำเนินงานในอนาคต ควรดำเนินงานในพื้นที่ที่มีบริบทต่างกัน เช่น เมือง-ชนบท เพื่อเปรียบเทียบรูปแบบการดำเนินงาน หรือเพิ่มกลุ่มอาชีพให้หลากหลายยิ่งขึ้น ตลอดจนผู้ว่าราชการจังหวัดควรเป็นประธานช่วยดำเนินการ โดยออกเป็นนโยบาย ข้อสั่งการ และประสานความร่วมมือในการดำเนินงาน